UNkulunkulu uwenza emhlabeni wonke jikelele umsebenzi Wakhe. Bonke labo abakholelwa Kuye kumelwe bamukele izwi Lakhe, futhi badle baphuze izwi Lakhe; akekho ozozuzwa uNkulunkulu ngokubona izimpawu nezimangaliso ezivezwa uNkulunkulu. Kuyo yonke le minyaka, uNkulunkulu ubelokhu esebenzisa izwi ukuphelelisa umuntu, ngakho-ke akumele ninikele konke ezibonakalisweni nasezimangalisweni, kodwa kumele nifune ukupheleliswa nguNkulunkulu. Enkathini yoMthetho weTestamente Elidala, uNkulunkulu wakhuluma amanye amazwi, kwathi ngeNkathi yoMusa, uJesu, Naye, wakhuluma amanye amazwi. Ngemva kokuba uJesu eseqedile ukusho lawo mazwi, abaphostoli nabaphrofethi abafika kamuva benza abantu ukuba benze ngokwemithetho nemiyalelo eyabekwa nguJesu, benza ukuba babone ngokwemigomo uJesu akhuluma ngayo. UNkulunkulu wezinsuku zokugcina usebenzisa izwi ukuphelelisa umuntu. Akasebenzisi izimpawu nezimangaliso ukucindezela abantu, noma ukubathonya; lokhu ngeke kucacise amandla kaNkulunkulu. Uma uNkulunkulu ekhombisa izibonakaliso nezimangaliso kuphela, kusho ukuthi kuzoba nzima ukucacisa iqiniso likaNkulunkulu, ngakho-ke kube nzima ukuphelelisa umuntu. UNkulunkulu akamphelelisi ngezimpawu nangezimangaliso umuntu, kodwa usebenzisa izwi ukunisela nokwelusa umuntu, ngemva kwalokho abantu bakwazi ukulalela nokwazi uNkulunkulu. Lena yinhloso yomsebenzi awenzayo namazwi awakhulumayo. UNkulunkulu akasebenzisi indlela yokukhombisa izibonakaliso nezimangaliso ukuphelelisa umuntu—usebenzisa amazwi, futhi usebenzisa izindlela eziningi ezehlukene zokusebenza ukuphelelisa umuntu. Noma ngabe ukulungiswa, ukusebenzelana, ukuthenwa, noma ukunikezwa amazwi, uNkulunkulu ukhuluma ngezindlela eziningi ukuze aphelelise umuntu, futhi anike umuntu ulwazi olukhulu ngomsebenzi, ubuhlakani nokumangalisa kukaNkulunkulu. Uma umuntu epheleliswa ngesikhathi uNkulunkulu azoqeda ngaso leyo nkathi ezinsukwini zokugcina, uzofaneleka ukubona izimpawu nezimangaliso. Uma unolwazi lukaNkulunkulu futhi ukwazi ukulalela uNkulunkulu noma ngabe wenzani, uzobona izimpawu nezimangaliso, ngoba uzobe ungenamibono ngeqiniso likaNkulunkulu. Okwamanje, ukhohlakele futhi awukwazi ukuthobela uNkulunkulu ngokuphelele—ingabe ufanelekile ukubona izimpawu nezimangaliso? Isikhathi uNkulunkulu azobonisa ngaso izimpawu nezimangaliso kulapho uNkulunkulu ejezisa khona umuntu, uma kuguquka inkathi, futhi, phezu kwalokho, uma kuphela inkathi. Uma umsebenzi kaNkulunkulu wenziwa ngokujwayelekile, akavezi izimpawu nezimangaliso. Ukuveza izimpawu nezimangaliso kulula kakhulu, kodwa lowo akuwona umgomo womsebenzi kaNkulunkulu, futhi akuyona inhloso yohlelo lokuphatha umuntu lukaNkulunkulu. Uma abantu bebona izimpawu nezimangaliso, futhi uma umzimba kamoya kaNkulunkulu ubungabonakala kubantu, ingabe bonke abantu ngeke “bakholelwe” kuNkulunkulu? Ngike ngasho phambilini ukuthi iqembu labanqobi lizuzwe ngaseMpumalanga, abanqobi abaphuma ezilingweni ezinkulu. Asho ukuthini lawa mazwi? Asho ukuthi laba bantu abazuziwe bahlonipha ngeqiniso ngemva kokwahlulelwa nokujeziswa, ukusetshenzwa nokuthenwa, nazo zonke izinhlobo zokulungisa. Ukukholelwa kwabantu abanjalo akufiphele futhi akukona okucatshangwayo nje, kodwa kuyiqiniso. Ababonanga zimpawu nezimangaliso, noma naziphi izimanga; abakhulumi ngezincwadi ezinzima nezimfundiso, noma bajule ngemibono; kunalokho baneqiniso, namazwi kaNkulunkulu, nolwazi lweqiniso likaNkulunkulu. Izimpawu nezimangaliso kwakungumsebenzi owenziwa ukuze umsebenzi Wakhe uphumelele; kwakuwumsebenzi ongaphezulu, ubungamele umsebenzi wenkathi yonke. Ngenkathi yeNkathi yoMthetho weTestamente Elidala, uNkulunkulu uphinde waveza ezinye izimpawu nezimangaliso—kodwa umsebenzi uNkulunkulu awenza namuhla ngumsebenzi wangempela, futhi ngeke aveze izibonakaliso nezimangaliso manje. Uma nje eveza izimpawu nezimangaliso, umsebenzi Wakhe wangempela uzolahla uhlelo, bese engabe esakwazi ukwenza omunye umsebenzi. Uma uNkulunkulu ethi ukuze izwi lisetshenziselwe ukuphelelisa umuntu, kodwa abuye amvezela izimpawu nezimangaliso, ngabe abantu abakholwayo noma abangakholwa Kuye bangacaciselwa? Ngalokho, uNkulunkulu akazenzi izinto ezinjalo. Abantu bagcwele inkolo; uNkulunkulu ufikile ezinsukwini zokugcina ukuzochitha imibono yenkolo nezinto ezingajwayelekile njengezemvelo kubantu, enze abantu bazi iqiniso likaNkulunkulu. Uzele ukuzosusa isithombe sikaNkulunkulu esisengqondweni nesingamanga—isithombe, ngamanye amazwi—esingekho nhlobo. Ngakho-ke, into eyigugu ukuthi ube nolwazi lweqiniso! Iqiniso lisusa konke okunye. Uneqiniso elingakanani namuhla? Ingabe konke lokho kuveza uNkulunkulu wezimpawu nezimangaliso? Imimoya emibi ingaveza izibonakaliso nezimangaliso; ingabe nayo inguNkulunkulu? Ekukholelweni kuNkulunkulu, into efunwa umuntu yiqiniso, lokhu akufunayo ukuphila, kunezimpawu nezimangaliso. Lokhu kumele kube yinhloso yabo bonke abakholelwa kuNkulunkulu.